nahid-hub/BLUGE-bengali-wikipedia-section-title-prediction huggingface dataset:
ভারত বিভাজনের পর পাকিস্তানের ভৌগোলিক অবস্থান বিচ্ছিন্ন ছিল। ভারতীয় উপমহাদেশের উভয় অংশের মধ্যে ১০০০ মাইলের দূরত্ব রয়ে যায়। শুধুমাত্র ভৌগোলিক দূরত্বই ছিল না; সাংস্কৃতিক ধ্যান-ধারণার মধ্যেও বিস্তর পার্থক্য ছিল। পশ্চিম পাকিস্তানী কর্তৃপক্ষ পূর্বাংশের বাঙালী মুসলিমদেরকে অতিমাত্রায় বাঙ্গালী হিসেবে ভাবতে শুরু করে। এ ধারণা দূর করতে পশ্চিমারা বাঙালীদেরকে জোরপূর্বক সাংস্কৃতিক ভাবনা থেকে দূরে রাখার কৌশল প্রবর্তন করে।

পাকিস্তানে সংখ্যাগরিষ্ঠ লোকই বাঙালী ছিল। পূর্ব-পাকিস্তানে তাদের সংখ্যা ছিল ৭৫ মিলিয়ন ও পশ্চিম পাকিস্তানে পাঞ্জাবীভাষীদের সংখ্যা ৫৫ মিলিয়ন। পূর্বাংশের সংখ্যাগরিষ্ঠ লোকই মুসলিমসহ সংখ্যালঘিষ্ঠ বৃহৎসংখ্যক হিন্দু, বৌদ্ধ ও খ্রিস্টান ধর্মাবলম্বীদের বসবাস। পশ্চিমারা তাদেরকে দ্বিতীয়-শ্রেণীর নাগরিক হিসেবে মনে করতো। ১৯৭১ সালে পূর্ব-পাকিস্তানে কর্মরত পাকিস্তানী সেনাবাহিনীর প্রধান আমির আবদুল্লাহ খান নিয়াজী এ অঞ্চলকে নিচু ভূমি, নিচু ব্যক্তিদের আবাসস্থলরূপে আখ্যায়িত করেছিলেন।

পাকিস্তান রাষ্ট্র গঠনের অল্প কিছুদিন পর ১৯৪৮ সালে গভর্নর জেনারেল মোহাম্মদ আলী জিন্নাহ নবগঠিত রাষ্ট্রের জাতীয় ভাষারূপে উর্দুকে ঘোষণা দেন। কিন্তু, ঐ সময়ে পাকিস্তানের জনগোষ্ঠীর কেবলমাত্র চার শতাংশ উর্দু ভাষায় কথা বলতেন। বাংলাকে সমর্থনদানকারীরা কমিউনিস্ট, বিশ্বাসঘাতক ও রাষ্ট্রের শত্রুরূপে বর্ণনা করেন। পরবর্তী সরকারও বাংলাকে রাষ্ট্রের দ্বিতীয় জাতীয় ভাষা হিসেবে মর্যাদা দিতে অস্বীকার করে। এরফলে বাংলা ভাষা আন্দোলনের সূত্রপাত ঘটে ও শাসক দল মুসলিম লীগের বিকল্পরূপে পূর্ব-পাকিস্তানে নবগঠিত আওয়ামী লীগের কাছ থেকে ব্যাপক সমর্থন পায়। ১৯৫২ সালে পূর্ব-পাকিস্তানের রাজধানী ঢাকায় বিক্ষোভ হয়। এ বিক্ষোভকে জোরপূর্বক দমন করা হয় ও বিক্ষোভকারীদের অনেকে নিহত হন। এ কারণে বাঙ্গালী জাতীয়তাবাদে উজ্জ্বীবিত ব্যক্তিরা তাদেরকে শহীদরূপে আখ্যায়িত করেন। ১৯৬৫ সালের ভারত-পাকিস্তান যুদ্ধে ব্যাপক ক্ষয়-ক্ষতি হয়। পূর্ব-পাকিস্তানের প্রতিরক্ষা ব্যবস্থা মজবুতের জন্য সামরিক বাহিনীতে অতিরিক্ত ইউনিট যুক্ত করা হয়নি। এরফলে বাঙালীরা তাদের দেশকে যুদ্ধকালীন সময়ে ভারতের আক্রমণ থেকে অরক্ষিত দেখতে পায়। এমনকি, পাকিস্তানের স্বৈরশাসক আইয়ুব খান কাশ্মিরকে অধিকারের বিনিময়ে পূর্বাংশকে ছেড়ে দেয়ারও চিন্তা করেছিলেন।

১২ নভেম্বর, ১৯৭০ তারিখে সংঘটিত ভোলা ঘূর্ণিঝড়ের ব্যাপক ক্ষয়-ক্ষতি হওয়া স্বত্ত্বেও শাসকগোষ্ঠী বেশ ধীরগতিতে সাড়া দেয়। ফলশ্রুতিতে ডিসেম্বর, ১৯৭০ সালে পাকিস্তান সৃষ্টির পর প্রথমবারের মতো অনুষ্ঠিত গণতান্ত্রিকধারার সাধারণ নির্বাচনে বঙ্গবন্ধু শেখ মুজিবুর রহমানের নেতৃত্বাধীন ও পূর্ব-পাকিস্তানভিত্তিক আওয়ামী লীগ জাতীয় পর্যায়ে সংখ্যাগরিষ্ঠ আসন লাভ করে। কিন্তু, পশ্চিম পাকিস্তানীরা সরকার গঠনে বাঁধার সৃষ্টি করে। রাষ্ট্রপতি ইয়াহিয়া খান আওয়ামী লীগকে নিষিদ্ধ ঘোষণা করেন ও সামরিক আইন জারী করেন।

সঠিক অনুচ্ছেদ শিরোনাম কোনটি?
titleA. প্রেক্ষাপট
titleB. শহীদের সংখ্যা
titleC. আন্তর্জাতিক প্রতিক্রিয়া
titleD. বিহারীদের বিরুদ্ধে সহিংসতা
উত্তর: titleA
সোনুর মুক্তিপ্রাপ্ত পপ অ্যালবাম গুলি হল হিন্দী, ওড়িয়া, পাঞ্জাবী এবং কন্নড় ভাষায়। তার সম্প্রতি মুক্তিপ্রাপ্ত হিন্দী গানের সংকলন "ক্ল্যাসিক্যাল মাইল্ড" একটি সেমি ক্লাসিক্যাল এ্যালবাম" তিনি কয়েকটি হিন্দু এবং ইসলামিক ভক্তিমূলক এ্যালবামেও কাজ করেছেন। তিনি গৌতম বুদ্ধের শিক্ষার ওপর "বুদ্ধা হি বুদ্ধা হ্যায়" (পার্ট ১ ও ২) এ্যালবাম এবং ভীমরাও রামজি আম্বেডকরের ওপর মারাঠি ভাষায় "জিওয়ালা জিয়াচ দান" (পার্ট ১ ও ২) নামক অ্যালবামেও গান করেন। এছাড়াও ২০০৭ সালে মহম্মদ রফির স্মরণে "কাল আজ অউর কাল" নামক একশটি গানের এ্যালবামেও তিনি কাজ করেন। ২০০৮ সালের "ক্ল্যাসিক্যাল মাইল্ড" এ্যালবামটি মুক্তির পরে তিনি "পাঞ্জাবি রিলিজ" নামক একটি একক পাঞ্জাবি গান এবং "রফি রিসারাক্টেড" নামক অ্যালবামে গান করেন।

নিগম তার ফেসবুক ফ্যানদের সঙ্গে জ্যাকসনের প্রতি শ্রদ্ধা নিবেদন করে একটি গানে কন্ঠ দেন যা "দ্য বিট অব আয়ার হার্টস" নামক বিশ্বের ১৮টি গানের সংকলনে স্থান পায়। নিগম ব্রিটনি স্পিয়ার্সের সাথে "আই ওয়ানা গো" গানটিতেও কাজ করেন।

তার সঙ্গীত জীবনে তিনি মার্কিন যুক্তরাষ্ট্র, কানাডা, ইংল্যান্ড, ফ্রান্স, জার্মানি, বেলজিয়াম, নেদারল্যান্ডস, স্পেন, অস্ট্রেলিয়া, নিউজিল্যান্ড, পাকিস্তান, নেপাল, বাংলাদেশ, রাশিয়া, আফগানিস্তান, সংযুক্ত আরব আমিরাত, কুয়েত, সৌদি আরব, থাইল্যান্ড, ইন্দোনেশিয়া, সিঙ্গাপুর, মালয়েশিয়া, ওয়েস্ট ইন্ডিজ, মরিশাস, নাইজেরিয়া এবং দক্ষিণ আফ্রিকা প্রভৃতি দেশে গান করেছেন। ২০০৭ সালের মে তিনি আশা ভোঁসলে, কুনাল গাঞ্জাওয়ালা এবং কৈলাশ খেরের সাথে উত্তর আমেরিকার "দ্য ইনক্রেডিবল" নামক বিখ্যাত শোতে অংশগ্রহণ করেন। একই বছরের সেপ্টেম্বর/অক্টোবরে তিনি করেন "সিম্পলি সোনু" নামে এক অনুষ্ঠানে কানাডা এবং জার্মানিতে এবং প্রথম ভারতীয় শিল্পী হিসেবে একক অনুষ্ঠান করেন। ২০১১ সালে সোনু এবং লক্ষ্মীকান্ত-প্যারেলাল এবং কাকাস এন্টারটেইনমেন্টের সাথে "মায়েস্ত্রো" কনসার্টে মহম্মদ রফির গানগুলি গান।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন এবং স্বেচ্ছাসেবক কাজ
titleB. অন্যান্য প্রকল্প
titleC. পপ অ্যালবাম এবং কনসার্ট
titleD. অভিনয় জীবন
উত্তর: titleC
প্রজাপতির দেহাংশের পরিচয় বিষদ জানার জন্য [[প্রজাপতির দেহ এবং ডানার অংশের নির্দেশিকা]] দেখুন:-

তিলাইয়ার মুখমণ্ডল সাদা ও চোখ কালো। সামনের ডানার নিচের দিকটা সাদা এবং তাতে বিভিন্ন আকারের কতগুলো ফোঁটা বা দাগ সুন্দরভাবে সাজানো থাকে। পেছনের ডানার ঠিক মাঝামাঝি কোনো ফোঁটা থাকে না। তবে নিচের প্রান্তে গোড়ার দিকে একটি উজ্জ্বল সবুজ গোলাকার ফোঁটা আছে। এদের পিছনের ডানায় খুব সরু, কালো আর সাদায় মেশানো একটা লেজ থাকে। ওপর দিক থেকে দেখলে ডানার গোড়া ধাতব সবুজ দেখায়। সামনের ও পেছনের ডানার প্রান্তে মোটা কালো বা কালচে-ধূসর রেখা থাকে; আর তাতে থাকে ছোট সাদা ফোঁটা। পুরুষ ও স্ত্রী দেখতে একই রকম হয়।
সঠিক অনুচ্ছেদ শিরোনাম কোনটি?
titleA. শূককীট
titleB. বর্ণনা
titleC. বিস্তার
titleD. তথ্যসূত্র
উত্তর: titleB
দপদপিয়া ইউনিয়ন নলছিটি উপজেলার আওতাধীন ৯নং ইউনিয়ন পরিষদ। এ ইউনিয়নের কিছু অংশের (বরিশাল জেলার সীমান্তবর্তী ৪.৭৪ বর্গ কিলোমিটার) প্রশাসনিক কার্যক্রম বরিশাল জেলার বন্দর থানার আওতাধীন এবং বাকী অংশের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ। এটি ১৩টি মৌজায় বিভক্ত।

সঠিক অনুচ্ছেদ শিরোনাম কোনটি?
titleA. ইতিহাস
titleB. আয়তন
titleC. শিক্ষা
titleD. প্রশাসনিক কাঠামো
উত্তর: titleD
মৌমাছি ও বোলতার মত পোকামাকড়ের (হাইমেনোপ্টেরা) বা বড় ছাড়পোকারফুটানো হুল বা কামড়ের বিষ থেকে বিষম অতিপ্রতিক্রিয়া (অ্যানাফিল্যাক্সিস) হতে পারে। বিষ থেকে অতীতে কোন ব্যক্তির প্রতিক্রিয়া হয়ে থাকলে এবং হুলের চারিদিকে স্থানগত প্রতিক্রিয়ার চেয়ে বেশি কিছু হলে, ভবিষ্যতে তাদের বিষম অতিপ্রতিক্রিয়ার অধিক ঝুঁকি থাকে। তবে, বিষম অতিপ্রতিক্রিয়াতে যেসব লোক মারা গেছে তাদের অর্ধেকেরই পূর্ববর্তী কোনো ব্যাপক (তন্ত্র সংক্রান্ত) প্রতিক্রিয়া ছিল না।

সঠিক অনুচ্ছেদ শিরোনাম কোনটি?
titleA. লক্ষণ এবং উপসর্গ
titleB. এপিনেফ্রিন
titleC. বিষ
titleD. রোগনির্ণয়
উত্তর: titleC
মৌখিক পুনরুদন চিকিৎসায়, অনুশীলন, অতিরিক্ত মদ্যপান, ডায়াফোরেসিস (অতিরিক্ত ঘাম নিঃসরণ), উদরাময়, বমি, মাদকের নেশা অথবা অনাহারজনিত কারণে সৃষ্ট পানিশূন্যতা, সোডিয়াম ও পটাসিয়াম-বাহী পানীয়ের মাধ্যমে, যা দেহের পানি ও তড়িৎ বিশ্লেষ্যের ঘনত্ব পুনরুদ্ধার করে। চরম অবস্থায় অনুশীলনকারী ক্রীড়াবিদগণ (তিন বা ততোধিক ঘণ্টাব্যাপী একটানা যেমন- ম্যারাথন ও ট্রায়াথ্‌লন) যারা তড়িৎ বিশ্লেষ্য গ্রহণ করেন না, তাদের পানিশূন্যতার (বা হাইপো-ন্যাট্রেমিয়া) ঝুঁকি থাকে।

যথাযথ অনুপাতে পানি, চিনি এবং লবণ মিশ্রিত করে, ঘরে-তৈরী তড়িৎ বিশ্লেষ্যবাহী পানীয় তৈরি করা যায়। মানুষ এবং প্রাণিদের জন্য বাণিজ্যিকভাবে প্রস্তুত পানীয়ও বেশ সুলভ।

ফলের রস, ক্রীড়া পানীয়সমূহ, দুধ, বাদাম, এবং অনেক ফল ও শাকসবজিতে (আস্ত অথবা রস হিসেবে) তড়িৎ বিশ্লেষ্য বিদ্যমান থাকে (যেমন- আলু, আভোকাডো)

সঠিক অনুচ্ছেদ শিরোনাম কোনটি?
titleA. পুনরুদন
titleB. ইতিহাস
titleC. তড়িৎ-রসায়ন
titleD. শব্দের ব্যুৎপত্তি
উত্তর: titleA
পূর্বে কোন প্রকল্প শুরু করার আগে ড্রাফটসম্যান বলে এক ধরনের পেশার লোকের দরকার হত, যারা কোন প্রকল্প সম্পর্কে খসড়া করে প্রকল্প কর্তৃপক্ষকে প্রতিবেদন পেশ করত। বর্তমানে, এ ধরনের লোকের আর দরকার হয় না, কেননা বর্তমানে প্রকৌশলীরা সফটওয়্যার ব্যবহার করে প্রকল্পটি সম্পর্কে খুব সহজেই একটি খসড়া দাঁড় করাতে পারেন। পুরকৌশলের একটি অন্যতম প্রধান শাখা ভূমি জরিপের ক্ষেত্রেও সফটওয়্যারের বিস্তর অবদান বিদ্যমান। বিভিন্ন প্রকৌশল শিক্ষা প্রতিষ্ঠান তাদের পাঠ্যসূচিতে সফটওয়্যার বিষয়ক পাঠ্যক্রম অন্তর্ভুক্ত করেছে, যাতে শিক্ষার্থীরা অধিকতর দক্ষ হয়ে ওঠে।

সঠিক অনুচ্ছেদ শিরোনাম কোনটি?
titleA. অবকাঠামো নির্মাণ
titleB. ইতিহাস
titleC. জলবাহী ইঞ্জিনিয়ারিং
titleD. অবকাঠামো রক্ষণাবেক্ষণ
উত্তর: titleB
জুলাই ১৯২৬ সালে ল্যাঙ্কাশায়ার ক্রিকেট দলের পক্ষে প্রথম-শ্রেণীর কাউন্টি ক্রিকেটে অভিষেক ঘটে তার। খেলোয়াড়ী জীবনের শুরুতে বেশ ধীরলয়ে যাত্রা শুরু করেন তিনি। এরফলে ১৯৩০ সাল পর্যন্ত দলের মূল একাদশে খেলার জন্য অপেক্ষা করতে হয়। পরের বছরের জুলাই মাসে নিজ ৪৮তম প্রথম-শ্রেণীর ক্রিকেট খেলায় ওয়ারউইকশায়ারের বিপক্ষে তিনি তার প্রথম শতরান করেন। এর পরপরই সফরকারী নিউজিল্যান্ড একাদশের বিপক্ষে ১০২ রান তোলেন। ১৯৩৭ সালে নিজ কাউন্টির পক্ষে ২,৯০৪ রান তোলেন। তন্মধ্যে সাসেক্সের বিপক্ষে পাঁচ ঘণ্টা সময় নিয়ে ত্রি-শতক হাঁকান।

সঠিক অনুচ্ছেদ শিরোনাম কোনটি?
titleA. অবসর
titleB. সম্মাননা
titleC. খেলোয়াড়ী জীবন
titleD. প্রারম্ভিক জীবন
উত্তর: titleD
দিব্যা কাকরন উত্তর দিল্লীর একজন মধ্যবিত্ত পরিবারের অন্তর্গত। তার পিতার সুরাজ কাকরন আন্ডারওয়্যার (लंगोट) বিক্রি করেন এবং তার মা বাড়িতে সেগুলো সেলাই করেন। ১৭ই নভেম্বর ২০১৭ সালে, ১৯ বছর বয়সী দিব্যা, যখন তার প্রথম সিনিয়র জাতীয় পদক জিতেছেন এবং রেফারি তাকে বিজয়ী ঘোষিত করছেন, সেই মুহূর্তটা তার পিতা দেখতে পাননি, কারণটা তার পিতার কথায়, "অতীতে এমন অনেকবার হয়েছে, আমি স্টেডিয়ামের বাইরে আন্ডারওয়্যার বিক্রি করছিলাম, সে আমাদের পরিবার চালায় ও জেতে, অর্থ উপার্জন করে এবং আমরা সেই কারণে বেঁচে আছি। আমি ভাবলাম আমি কিছু টাকা উপার্জন করি।"

দিব্যা নয়ডা কলেজে অফ ফিজিকাল এডুকেশান থেকে বিপিইএস অধ্যয়ন করছেন 

সঠিক অনুচ্ছেদ শিরোনাম কোনটি?
titleA. কর্মজীবন
titleB. ২০১৭ এশিয়ান কুস্তি চ্যাম্পিয়নশিপ, নিউ দিল্লি, ভারত
titleC. ২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া
titleD. ব্যক্তিগত জীবন এবং পরিবার
উত্তর: titleD
১৯৬৩ সালের ২৭ ডিসেম্বরে ভারতের শ্রীনগরে অবস্থিত হজরতবাল দরগাশরীফে সংরক্ষিত হজরত মুহাম্মদ -এর সংরক্ষিত মাথার চুল চুরি হয়ে যায়। এজন্য ভারতের জম্মু ও কাশ্মীরে ব্যাপক বিক্ষোভ সংগঠিত হয়। আব্দুল হাই নামে ইসলামিক বোর্ডের উপদেষ্টা কমিটির একজন সদস্য পূর্ব-পাকিস্তানের সকল হিন্দু এবং অমুসলিমদের বিরুদ্ধে জিহাদের ডাক দেয়। ইসলামাবাদে ফেরার প্রাক্বালে ঢাকা বিমানবন্দরে পাকিস্তানের রাষ্ট্রপতি আইয়ুব খান ঘোষণা করেন যে, হজরতবাল ঘটনার কারণে পাকিস্তানের মুসলিমরা কোন ধরনের প্রতিক্রিয়া দেখালে তার কোন দায় নেই। পাকিস্তান কনভেনশন মুসলিম লীগ ১৯৬৪ সালের ৩ জানুয়ারী কে ‘কাশ্মীর দিবস’ হিসেবে ঘোষণা করে। ১৯৬৪ সালের ৪ জানুয়ারিতে হারিয়ে যাওয়া চুল খুঁজে পাওয়া গেলেও পরেরদিনই পাকিস্তান রেডিও থেকে ওই ঘটনাকে মিথ্যা বলে প্রচার করা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. খুলনা
titleC. রাজশাহী
titleD. নারায়ণগঞ্জ
উত্তর: titleA
বৌদ্ধ ধর্মগ্রন্থ ত্রিপিটকের অঙ্গুত্তরনিকায় অনুসারে ষোড়শ মহাজনপাদের অন্তর্গত জম্বুদ্বীপের কাছাকাছি গান্ধার এবং কম্বোজের উত্থান ঘটেছিল বুদ্ধের সময়ে।
যদিও পালি সাহিত্যে কেবলমাত্র গান্ধার এবং কম্বোজের উপস্থাপনা করা হয়েছে। সিন্ধু অঞ্চলের উত্তরদিক অর্থাৎ কাশ্মীর, আফগানিস্তানের পূর্বাঞ্চল এবং পশ্চিম পাঞ্জাবের অধিকাংশ, যা এখন পাকিস্তানের অংশ হিসাবে পরিগণিত, এই অংশের অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. ইন্দো-সিথিয় সাম্রাজ্য
titleB. সিন্ধু সভ্যতা
titleC. বৈদিক যুগ
titleD. বৌদ্ধ যুগ
উত্তর: titleD
গ্রীকদের প্রাচীন অলিম্পিক খেলায় একমাত্র ইভেন্ট ছিল দৌঁড়। এথেন্সের পজেনিয়াসরা খেলা দাঁড়িয়ে দেখার জন্য প্রায় অর্ধ-শতাব্দীকাল এ ব্যবস্থা রেখেছিল। গ্রীসের অলিম্পিয়ায় "স্ট্যাড" দূরত্ব নির্ণয় করা থেকে আধুনিক স্টেডিয়াম শব্দটির উৎপত্তি হয়েছে।

গ্রীক শব্দ "স্ট্যাডিয়ন" শব্দ থেকে 'স্ট্যাডিয়াম' বা 'স্টেডিয়াম' শব্দটি এসেছে। দূরত্ব হিসেবে পরিমাপ করলে মনুষ্য নির্ণেয় ৬০০ ফুটের সমমান হবে। এটি ঐ সময়ের লোক, স্থান এবং সময়ের উপর নির্ভর করে প্রকৃত দৈর্ঘ্য নিরূপণ করা হতো। এছাড়াও, বর্তমানকালের মানদণ্ডে ১ স্ট্যাডিয়ন = ৬০০ ফুট বা ১৮০ মিটার দেখানো হয়। ঐতিহাসিক স্থান-কালের প্রেক্ষাপটে এ দূরত্ব ১৫% বেশি বা কম হতে পারে।

রোমান দৈর্ঘ্যের একক হিসেবে স্ট্যাডিয়নকে বিভিন্ন সময়ে ১২৫ দ্বিগুণ পদক্ষেপ হিসেবে ১৮৫ মিটার বা ৬০৭ ফুট হিসেবে বিবেচনা করা হতো। রোমানদের গ্রহণকৃত এ দৈর্ঘ্যটিই পরবর্তীকালে ইংরেজি ভাষায় স্টেডিয়ামরূপে গ্রহণ করা হয়েছে।

অধিকাংশ অভিধানেই 'স্ট্যাডিয়ামস্‌' এবং 'স্ট্যাডিয়া' - উভয় শব্দকেই স্টেডিয়ামের বহুবচন হিসেবে চিহ্নিত করা হয়েছে।

সঠিক অনুচ্ছেদ শিরোনাম কোনটি?
titleA. উৎপত্তি
titleB. ইতিহাস
titleC. হিপোড্রোম
titleD. বিখ্যাত স্টেডিয়াম
উত্তর: titleA
মালয় ভাষা ও ইংরেজি ভাষা ব্রুনাইয়ের সরকারি ভাষা। ব্রুনাইয়ের অর্ধেকেরও বেশি লোকের মাতৃভাষা মালয় ভাষা। অন্যদিকে ইংরেজি মাতৃভাষী লোকের সংখ্যা হাজার দশেক। এখানকার প্রায় ১২% লোক চীনা ভাষার বিভিন্ন উপভাষাতে কথা বলেন। এছাড়াও বেশ কিছু সংখ্যালঘু ভাষা প্রচলিত। মালয় ভাষা দেশটির সার্বজনীন ভাষা বা লিঙ্গুয়া ফ্রাংকা, তবে ইদানীং পর্যটন ও বাণিজ্যে ইংরেজি ভাষার প্রসার বেড়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সংস্কৃতি
titleC. জনসংখ্যা
titleD. রাজনীতি
উত্তর: titleC
তিনি উত্তর প্রদেশের বড়বাঁকী জেলার তিকৈতনগরে এক জৈন পরিবারে মোহিনী দেবী এবং ছোটেলালের কাছে ২২ অক্টোবর ১৯৩৪ সালে জন্মগ্রহণ করেন। তার নাম রাখা হয়েছিল ময়না। তিনি তাঁর মায়ের বিবাহের জন্য দাদা-দাদীর দেয়া উপহার প্রাচীন জৈন ধর্মগ্রন্থ পদ্মা"নন্দী পঞ্চবিংশতিকার" দ্বারা প্রভাবিত "হয়েছিলেন" । ২ অক্টোবর ১৯৫২ সালে শারদ পূর্ণিমার দিনে তিনি শ্রী মহাবীরজিতে দেশভূষণ কর্তৃৃক ব্রহ্মচারিণী হিসেবে দীক্ষা নেন। 

সঠিক অনুচ্ছেদ শিরোনাম কোনটি?
titleA. শিক্ষা
titleB. প্রাথমিক জীবন
titleC. আর্যিকা হিসাবে দীক্ষা
titleD. লেখক
উত্তর: titleB
যেহেতু কৃত্রিম শ্বাসযন্ত্রের ব্যর্থতা মৃত্যুর কারণ হতে পারে, যান্ত্রিক বায়ুচলাচল সিস্টেমগুলি জীবন-সংকটপূর্ণ ব্যবস্থা হিসাবে শ্রেণীবদ্ধ করা হয়েছে এবং তাদের বিদ্যুৎ সরবরাহ সহ তারা অত্যন্ত নির্ভরযোগ্য কিনা তা নিশ্চিত করার জন্য সতর্কতা অবলম্বন করতে হবে। 

যান্ত্রিক কৃত্রিম শ্বাসযন্ত্রগুলি তাই সাবধানে ডিজাইন করা হয়েছে যাতে ব্যর্থতার কোনও একক বিন্দু রোগীর ক্ষতি করতে না পারে। বিদ্যুতের অভাবে হস্তচালিত শ্বাস-প্রশ্বাস সক্ষম করার জন্য তাদের ম্যানুয়াল ব্যাকআপ প্রক্রিয়া থাকতে পারে (যেমন মেশিনিকাল কৃত্রিম শ্বাসযন্ত্র কোনও অ্যানাস্থেটিক মেশিনে সংহত করা)। তাদের সুরক্ষা ভালভও থাকতে পারে, যা রোগীর স্বতঃস্ফূর্ত শ্বাস গ্রহণের জন্য অ্যান্টি-দম বন্ধকরণ ভালভ হিসাবে কাজ করার ক্ষমতার অভাবে পরিবেশের জন্য উন্মুক্ত থাকে। কিছু সিস্টেম বিদ্যুৎ ব্যর্থতা বা ত্রুটিযুক্ত গ্যাস সরবরাহের ক্ষেত্রে বায়ুচলাচল সরবরাহের জন্য সংকুচিত-গ্যাস ট্যাঙ্ক, এয়ার কমপ্রেসার বা ব্যাকআপ ব্যাটারি এবং তাদের পদ্ধতি বা সফ্টওয়্যার ব্যর্থ হলে অপারেটিং বা সাহায্যের জন্য কল করার পদ্ধতিগুলিও সজ্জিত। 

সঠিক অনুচ্ছেদ শিরোনাম কোনটি?
titleA. ক্রিয়াপদ্ধতি
titleB. মাইক্রোপ্রসেসর কৃত্রিম শ্বাসযন্ত্র
titleC. ২০২০ করোনাভাইরাস মহামারী
titleD. জীবন-সংকটপূর্ণ ব্যবস্থা
উত্তর: titleD
জানুয়ারি ৩-৬ – কংগ্রেস (আই)-এর পুনরায় কেন্দ্রে ক্ষমতা দখল। 
জানুয়ারি ১৪ – প্রধানমন্ত্রীরূপে ইন্দিরা গান্ধী শপথ গ্রহণ করলেন।
জানুয়ারি ২০ – দশম শ্রেণি অবধি বিদ্যালয় শিক্ষাকে অবৈতনিক ঘোষণা করল রাজ্য সরকার। 
জানুয়ারি ২১ – কেরালায় বাম গণতান্ত্রিক ফ্রন্টের ক্ষমতা দখল। কলকাতার ব্রিগেড প্যারেড গ্রাউন্ডেও বিজয় সমাবেশ।
জানুয়ারি ২৬ – মুখ্যমন্ত্রী জ্যোতি বসু নেতাজি সুভাষচন্দ্র বোস ইনস্টিটিউট ফর এশিয়ান স্টাডিজ-এর উদ্বোধন করলেন।

মে ৬ – বিধানসভায় কলকাতা পৌরসংস্থা বিল গৃহীত। 
মে ২৭ – রাজ্য সরকারি কর্মচারীদের আচরণবিধি বাতিল, ধর্মঘট ডাকা ও পালন করার অধিকারসহ সামগ্রিক ট্রেড ইউনিয়ন অধিকার অনুমোদিত।

জুন ২৩ – বিমান দুর্ঘটনায় সঞ্জয় গান্ধীর মৃত্যু। 
জুন ৩০ – রাজ্য ক্যাবিনেটে ২৪ পরগনা জেলাভাগের সিদ্ধান্ত।

জুলাই ৫ – ওয়েস্ট বেঙ্গল কালার ফিল্ম অ্যান্ড সাউন্ড ল্যাবোরেটরি কর্পোরেশন লিমিটেড স্থাপিত।

ডিসেম্বর ১ – সংশোধিত ওয়েস্ট বেঙ্গল সিডিউলড কাস্ট অ্যান্ড ট্রাইবস ডেভেলপমেন্ট অ্যান্ড ফিনান্সিয়াল কর্পোরেশন অ্যাক্ট কার্যকর।

সঠিক অনুচ্ছেদ শিরোনাম কোনটি?
titleA. ১৯৮০
titleB. ১৯৭৮
titleC. ১৯৭৭
titleD. ১৯৮৩
উত্তর: titleA
ভারতবর্ষের আদমশুমারী-২০১১ দ্বারা প্রকাশিত প্রতিবেদন অনুযায়ী, লক্ষীপুর পৌরসভার জনসংখ্যা ১০,২৭৭ রয়েছে যার ৫,১৬৮ জন পুরুষ ও ৫,১০৯ জন মহিলা।

০-৬ বছর বয়সী শিশুদের জনসংখ্যা ১,১১৪ রয়েছে যা লক্ষীপুর পৌরসভারর মোট জনসংখ্যার ১০.৮৮% । লক্ষীপুর পৌরসভায় রাজ্যের গড় অনুপাতে-৯৮৯ মহিলা লিঙ্গের অনুপাত-৯৫৮ । তদতিরিক্ত, লক্ষীপুরের লিঙ্গ অনুপাত প্রায় ৯৪৮ তুলনামুলকভাবে আসাম রাজ্যের গড় অনুপাত ৯৬২ চেয়ে বেশি । লক্ষীপুর শহরের সাক্ষরতার হার ৯০.৯৭% যা রাজ্যের গড় আয় ৭২.১৯% থেকে বেশি ।লক্ষীপুর শহরের পুরুষদের মধ্যে সাক্ষরতার হার ৯৪.৬২%, অপরপক্ষে, মহিলাদের হার ৮৭.২৯% ।

মহকুমার সদর বৈচিত্র্যের দিক থেকে একটি অনন্য ঐক্য বজায় রেখে চলছে, যদিও ইহার জনসংখ্যা 
বিভিন্ন বর্ণ, ভাষা, ধর্ম ও সাংস্কৃতিক অন্তর্গত রয়েছে।  

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. মহকুমা
titleC. জলবায়ু
titleD. ব্যুৎ্পত্তি
উত্তর: titleA
শাম্মী কাপুর ১৯৫৫ সালে গীতা বালী'র সাথে রঙ্গীন রাতে ছবির মাধ্যমে পরিচিত হন। তখন তিনি ছিলেন শীর্ষস্থানীয় অভিনেতা এবং সহ-নায়িকা হিসেবে প্রতিষ্ঠিত ছিলেন গীতা। ঘটনাচক্রে তারা একে-অপরকে ভালবেসে ফেলেন। কিন্তু গীতা বালী ছিলেন তার চেয়ে ১ বছরের বড়। ঐ সময় শাম্মী তার বড় ভাই এবং বাবার সাথেও অভিনয় করতেন। তাদের প্রেমঘটিত বিষয়টি জানাজানি হবার ফলে পরিবারের সবাই বিস্মিত হয়ে যান ও স্তম্ভিত হয়ে পড়েন। বিয়ের প্রধান প্রত্যক্ষদর্শী ছিলেন হরি ওয়ালিয়া। কেবলমাত্র বিয়ের পরই পরিবারকে বিয়ের ব্যাপারটি জানানো হয়। চার মাস পর মুম্বাইয়ের ন্যাপিয়েন সী রোডের কাছাকাছি এলাকায় অবস্থিত বাঙ্গানা মন্দিরে শাম্মী-গীতা'র বিয়ে হয়।

পরবর্তী বছরগুলোতে শাম্মী কাপুর এবং গীতা বালি দম্পত্তি সুখে-শান্তিতে সংসার ধর্ম পালন করতে থাকেন। তাদের "আদিত্য রাজ" নামে একটি ছেলে রয়েছে। শাম্মী'র বিয়ের এক বছর পর তার জন্ম হয় ১লা জুলাই, ১৯৫৬ সালে মুম্বাইয়ের শীরোদকারস্‌ হাসপাতালে। পাঁচ বছর পর ১৯৬১ সালে "কাঞ্চন" নামে একটি মেয়েও হয়।

"তিসরী মঞ্জিল" ছবি চলাকালীন সময়ে ১৯৬৫ সালে হৃদয়বিদারক ঘটনার জন্ম হয়েছিল। গীতা বালী গুঁটি বসন্তে আক্রান্ত হয়ে শশী কাপুর ও তার দুই সন্তানকে রেখে মৃত্যুবরণ করেন।

১৯৬৮ সালে "ব্রহ্মচারী" ছবি চলাকালীন সময়ে "মমতাজের" সাথে সম্পর্কের গভীরতা ব্যর্থতায় পর্যবসিত হয়।

১৯৬৯ সালে তিনি গুজরাটের ভাবনগর এলাকার সম্ভ্রান্ত পরিবারের সন্তান "নীলা দেবী গোহিলকে" দ্বিতীয়বারের মতো বিয়ে করেন। হিন্দী চলচ্চিত্রের অন্যতম রোমান্টিক নায়ক হিসেবে তার সর্বশেষ সফলতম ছবি ছিল "আন্দাজ" (১৯৭১)।

যৌবনে চুলের কায়দাজনিত কারণে তিনি ভারতের এলভিস প্রেসলী নামে পরিচিতি পেয়েছিলেন।

২০০৬ সালে জানা যায় যে, তিনি সপ্তাহে তিনবার চিকিৎসার জন্য ডায়ালাইসিস করতেন। তারপর থেকেই তিনি মানসিক অবসাদ ব্যাধিতে আক্রান্ত হন। তারপরও তিনি ঈশ্বরকে ধন্যবাদ জানিয়েছেন যে, ব্যক্তিগত জীবনে তিনি অনেক কিছুই পেয়েছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. দেহাবসান
titleC. অভিনীত চলচ্চিত্রসমূহ
titleD. চলচ্চিত্র জীবন
উত্তর: titleA
ঔপন্যাসিক তার ব্যক্তিগত জীবনের নানা ঘাত-প্রতিঘাতকে যখন আন্তরিক শিল্পকুশলতায় উপন্যাসে রূপদান করেন তখন তাকে আত্মজৈবনিক উপন্যাস বলে। এ ধরনের উপন্যাসে লেখকের ঔপন্যাসিক কল্পনার উপর প্রভাব বিস্তার করে থাকে তার ব্যক্তি জীবনের নানা অন্তর্ময় বৈশিষ্টমণ্ডিত ঘটনাসূত্র। অপরাজেয় কথাশিল্পী শরৎচন্দ্র চট্টোপাধ্যায়ের ‘শ্রীকান্ত’, বিভূতিভূষণ বন্দ্যোপাধ্যায়ের ‘পথের পাঁচালী’, ‘অপরাজিত’ এ ধরনের উপন্যাসের দৃষ্টান্ত।

সঠিক অনুচ্ছেদ শিরোনাম কোনটি?
titleA. রহস্য উপন্যাস
titleB. বীরত্বব্যঞ্জক উপন্যাস
titleC. হাস্যরসাত্মক উপন্যাস
titleD. আত্মজৈবনিক উপন্যাস
উত্তর: titleD
নব্য রুশ লোকাচারের ভিত্তি গড়ে ওঠে প্রাচীন স্লাভদের পৌত্তলিক বিশ্বাস থেকে, যা এখনো রুশ রূপকথায় দেখতে পাওয়া যায়। রুশ মহাকাব্য বুলিনাসমূহ স্লাভিক পুরাণের গুরুত্বপূর্ণ অংশ। কিয়েভান সময়ের প্রাচীনতম বুলিনাগুলো বেশিরভাগ উত্তর রাশিয়া, বিশেষ করে, কারেলিয়া, থেকে সংগৃহীত। এখান থেকেই বেশিরভাগ ফিনীয় জাতীয় মহাকাব্য কালেভালা সংগৃহীত হয়েছে।

অনেক রুশ রূপকথা ও বুলিনা অবলম্বনে অ্যানিমেশন ও পূর্ণদৈর্ঘ্য চলচ্চিত্র নির্মিত হয়েছে। পূর্ণদৈর্ঘ্য চলচ্চিত্রের মধ্যে বিখ্যাত পরিচালক আলেক্সান্দ্র্‌ পতুশ্‌ক নির্মিত "ইলিয়া মুরোমেৎস" ও "সাদকো" এবং আলেক্সান্দ্র্‌ রও পরিচালিত "মোরোজ্‌কো" ও "ভাসিলিসা প্রেক্রাস্নায়া" উল্লেখযোগ্য। কয়েকজন রুশ কবি, যেমন পিওতর ইয়ের্শভ ও লেওনিদ ফিলাতভ বেশ কিছু ধ্রুপদী রুশ রূপকথার কাব্যিক অনুবাদ করেছেন এবং কিছু ক্ষেত্রে, যেমন আলেক্সান্দ্‌র পুশকিন নিজেই সম্পূর্ণ মৌলিক রূপকথাধর্মী কবিতা রচনা করেছেন, যা খুব জনপ্রিয়তা লাভ করেছিল।

সঠিক অনুচ্ছেদ শিরোনাম কোনটি?
titleA. লোকাচার
titleB. ধ্রুপদী সঙ্গীত
titleC. হস্তশিল্প
titleD. রাশিয়ার চলচ্চিত্র
উত্তর: titleA
বাবার নাম ছিল মোহাম্মদ ইউসুফ আলী। প্রাইমারি স্কুলে পড়বার সময় গ্রামোফোন রেকর্ডে গান শুনে গান গাইবার জন্য আগ্রহ জন্মে। ছোটবেলায় তার সঙ্গীত গুরু ছিলেন সৈয়দ গোলাম আলী। ঐ অল্প বয়স হতেই বাংলার লোক সঙ্গীতের এই অমর শিল্পী গান গেয়ে নাম করেছিলেন। মাত্র তেরো বছর বয়সে ১৯৪৩ সালে তার গানের প্রথম রেকর্ড হয়। রেকর্ডকৃত গান দুটি হলো "তোর মোস্তফাকে দে না মাগো" এবং "আফতাব আলী বসলো পথে"। এত অল্প বয়সে গান রেকর্ড হওয়া সত্যিই বিস্ময়কর। পরে তা আর বিস্ময় হয়ে থাকেনি, তিনি হয়ে উঠেছিলেন বাংলার লোক সঙ্গীতের এক অবিসংবাদিত-কিংবদন্তি পুরুষ।

সঠিক অনুচ্ছেদ শিরোনাম কোনটি?
titleA. ছোটবেলা
titleB. বিখ্যাত কিছু গান
titleC. কর্মজীবন
titleD. সঙ্গীত শিক্ষা
উত্তর: titleA
তুঘলাকাবাদ থেকে বিপর্যয়ের সংবাদ পেয়ে, হুমায়ূনের উত্তরসূরি ১৩ বছরের আকবর ও তার অভিভাবক বৈয়ারাম খাঁ দ্রুত দিল্লীর দিকে যাত্রা করেন। ভাগ্যে ভালো থাকায়, আলি কুলি খান সাইবানি (পরে "খান-ই-জামান") দৈবাৎ হেমুর কামানের দেখা পেয়ে যান দূর্বল প্রহরার মধ্যে। সাইবানিকে ১০,০০০ অশ্বারোহী সেনার দলসহ আগে পাঠানো হয়েছিল। তিনি আফগানদের কাছ থেকে কামানের পুরো চালান দখল করে নিতে সক্ষম হন। এর মধ্যে যারা অস্ত্র পরিত্যাগ করেছিল এবং যুদ্ধ না করে পালিয়ে গিয়েছিল তারাও অন্তর্ভুক্ত ছিল। এটা হেমুর জন্য এক বড় ক্ষতি হিসাবে প্রমাণিত হয়েছিল।

১৫৫৬ সালের ৫ নভেম্বর মুঘল সেনাদল হেমুর সেনাদলের সাথে ঐতিহাসিক পানিপথের যুদ্ধক্ষেত্রে মুখোমুখি হয়েছিল। আকবর এবং বৈয়ারাম খাঁ, যুদ্ধক্ষেত্র থেকে আট মাইল দূরে  পিছনে ছিলেন।

সঠিক অনুচ্ছেদ শিরোনাম কোনটি?
titleA. বিন্যাস
titleB. যুদ্ধ
titleC. প্রস্তাবনা
titleD. পটভূমি
উত্তর: titleC
ছনদো ধর্ম (천도교" ছনদোগিয়ো") কনফুসীয় ধর্মের একটি মৌলিক শাখা, যা কোরিয়ার আদিবাসী সিনিদের মধ্য থেকে উৎপত্তি হয়েছে। সম্ভ্রান্ত পরিবারের সদস্য ছো জে -উ (১৮২৪-১৮৬৪) "পূবের দীক্ষা" বা দোংহাক এর ধর্মীয়করণ করার মাধ্যমে এই ধর্মের সূচনা করেন। ১৮৬০ সালে বিদেশী ধর্মের বিরুদ্ধে ছনদো ধর্ম প্রচার পেতে শুরু করে। এই ধর্মে বৌদ্ধ ও খ্রিস্টান ধর্মের দৃষ্টিভঙ্গি উভয়েরই সম্মেলন ঘটেছে, যা কিনা উনবিংশ শতাব্দীতে কোরিয়াতে চলমান পশ্চিমা প্রভাব। এই প্রভাবকে কোরীয় ইতিহাসে সহাক বলে অভিহিত করা হয়। ছো জে উ সাংজে বা হানুললিম (ঐতিহ্যবাহী শামান ধর্ম অনুসারে বিশ্বব্রহ্মান্ডের স্বর্গের স্রষ্টা) দ্বারা শারীরিক রোগ থেকে অব্যাহতি পাওয়ার পর এই ধর্মের প্রবর্তন করেন।

দোংহাক আন্দোলন সাধারণ মানুষের মাঝে এতটাই সাড়া ফেলে যে, ১৮৬৪ সালে চোসান সরকার ছো জে উ কে মৃত্যুদন্ডে দন্ডিত করে। ফলস্বরূপ আন্দোলন আরো তীব্র হয় এবং তা রাজ সরকারে বিরুদ্ধে সংঘবদ্ধ হয়। ১৯৪৫ সালে কোরিয়া বিভাজনের পর বেশিরভাগ ছনদো ধর্মানুসারী উত্তর কোরিয়াতে চলে যায় এবং সেখানেই অধিকাংশের বসবাস।

সঠিক অনুচ্ছেদ শিরোনাম কোনটি?
titleA. ১৯৪৫ এর পূর্বে
titleB. ছনদো ধর্ম
titleC. হিন্দু ধর্ম
titleD. শিন্তো
উত্তর: titleB
ম্যান অব দ্য ফাইনাল ম্যাচ
১৯৯৬ - অরবিন্দ ডি সিলভা - ১০৭* ও ৩/৪২

১৯৯৬ সালের ক্রিকেট বিশ্বকাপের ফাইনালে শ্রীলঙ্কা-অস্ট্রেলিয়া প্রতিদ্বন্দ্বিতা করে। অধিনায়ক অর্জুনা রানাতুঙ্গা টসে জয়ী হয়ে ফিল্ডিং নেন ও ১৯৮৭ সালের বিশ্বকাপ বিজয়ী ও তৃতীয়বারের মতো ফাইনালে অংশগ্রহণকারী অস্ট্রেলিয়াকে ব্যাটিংয়ের আমন্ত্রণ জানান। ২য় উইকেট জুটিতে মার্ক টেলর-রিকি পন্টিং ১০১ রান তোলেন ও ২৭ ওভারে ১/১৩৭-এ নেয়ায় দলকে আধিপত্য বিস্তারে সহায়তা করেন। ডি সিলভা পন্টিং ও টেলরকে আউট করলে দলের রান ৪ উইকেটে ১৫৬ হয়। স্টুয়ার্ট ল এবং স্টিভ ওয়াহ দলের হাল ধরেন। দু’জনে আউট হলে দল ৬ উইকেটে ২০২ করে। ইয়ান হিলি ও মাইকেল বেভান ক্রিজে আসলে ডি সিলভা পুণরায় হিলিকে আউট করেন। অস্ট্রেলিয়া নির্ধারিত ৫০ ওভারে ৭ উইকেটে ২৪১ রান করে।

জবাবে কুয়াশা ও শিশিরাচ্ছান্ন মাঠে অস্ট্রেলিয়া আধিপত্য বজায় রাখতে শুরুতেই সচেষ্ট হয়। শ্রীলঙ্কা তাদের দুই উদ্বোধনী ব্যাটসম্যানকে ২৩ রানের মধ্যে হারায়। তারপর ডি সিলভা ক্রিজে আসেন ও তাঁর জীবনের সবচেয়ে আনন্দঘন খেলাটি বিচক্ষণতার সাথে খেলেন। অরবিন্দ ডি সিলভা ৪২ রানে ৩ উইকেট সংগ্রহের পাশাপাশি অপরাজিত ১০৭ রান করেন ১২৪ বল খেলে, যা বিশ্বকাপের ইতিহাসে তৃতীয় সেঞ্চুরীর ঘটনা। তাঁকে যোগ্য সঙ্গ দেন অশঙ্কা গুরুসিনহা (৬৫) ও অধিনায়ক রানাতুঙ্গা (৪৭*)। ৪৭তম ওভারেই শ্রীলঙ্কা জয়ের বন্দরে পৌঁছে যায়। ক্রিকেট বিশ্বকাপের ইতিহাসে স্বাগতিক কিংবা সহ-স্বাগতিক দেশের বিশ্বকাপ জয়ের প্রথম ঘটনার সূচনা করে শ্রীলঙ্কা। বোলিং ও ব্যাটিং - উভয় বিভাগেই অসাধারণ ক্রীড়াশৈলী উপস্থাপনা করায় ডি সিলভা ম্যান অব দ্য ম্যাচের পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. বিশ্বকাপ ক্রিকেট, ১৯৯৬
titleB. বিশ্বকাপ ক্রিকেট, ২০১১
titleC. বিশ্বকাপ ক্রিকেট, ১৯৭৫
titleD. বিশ্বকাপ ক্রিকেট, ১৯৮৩
উত্তর: titleA
১৯৫২ খ্রিষ্টাব্দের ২৯শে মার্চ কাঠমান্ডু বিমানবন্দর থেকে নেপালী মালবাহকেরা কয়েক টন খাবার ও সাজ সরঞ্জাম নিয়ে |নামচেবাজারের উদ্দেশ্যে রওনা হয় এবং |ইস্টারের আগের দিন পৌঁছয়। নেপালী মালবাহকেরা এখান থেকে ফিরে যায় এবং শোলোখুম্বু থেকে দশজন শেরপা দলে নেওয়া হয়। থায়াংবোচে বৌদ্ধ মঠে লামারা অভিযাত্রীদের সংবর্ধনা জানান।

সঠিক অনুচ্ছেদ শিরোনাম কোনটি?
titleA. ব্যর্থ শীর্ষাভিযান
titleB. কাঠমান্ডু থেকে নামচেবাজার
titleC. দ্বিতীয় প্রচেষ্টা
titleD. থায়াংবোচে থেকে খুম্বু হিমবাহ
উত্তর: titleB
বাংলাদেশের প্রখ্যাত নারী ঔপন্যাসিক সেলিনা হোসেন এর বিখ্যাত উপন্যাস "হাঙর নদী গ্রেনেড" অবলম্বনে ভারতীয় চলচ্চিত্র নির্মাতা সত্যজিৎ রায় একটি চলচ্চিত্র নির্মাণ করতে চেয়েছিলেন।১৯৭৫ সালের ১৩ আগস্ট সেলিনা হোসেনকে লেখা এক চিঠিতে তিনি এ উপন্যাসের প্রশংসা করেন এবং চলচ্চিত্রে রুপ দেওয়ার আশা পোষণ করেন। কিন্তু তৎকালীন বাংলাদেশের অভ্যন্তরীণ রাজনৈতিক অবস্থার কারণে চলচ্চিত্রটি নির্মাণ করা হয়নি। সত্যজিৎ রায় এর মৃত্যুর পরে বাংলাদেশী চলচ্চিত্রকার চাষী নজরুল ইসলাম ১৯৯৩ সালে এটি নির্মাণ করার সিদ্ধান্ত গ্রহণ করেন। নির্মাণ শেষে ১৯৯৭ সালে ছবিটি মুক্তি দেয়া হয়।

সঠিক অনুচ্ছেদ শিরোনাম কোনটি?
titleA. সঙ্গীত
titleB. নির্মাণ
titleC. কাহিনী সংক্ষেপ
titleD. সম্মাননা
উত্তর: titleB